ཞར་བྱུང་།འདིས་མཛད་པའི་མཛོད་འགྲེལ་ཆོས་མངོན་གསལ་བྱེད་ལེགས་བཤད་རྒྱ་མཚོ་ནི་མཁས་པ་རྣམས་སུ་མཆིམས་མཛོད་ཆུང་བར་གྲགས་པ་དེ་ཡིན་ལ།དམ་པ་འདི་དང་མཛོད་འགྲེལ་མངོན་པའི་རྒྱན་མཛད་པ་པོ་མཁས་པ་འཇམ་པའི་དབྱངས་གཉིས་གང་ཟག་གཅིག་ཏུ་འཁྲུལ་ཏེ་མཛོད་འགྲེལ་མངོན་པའི་རྒྱན་ལ་མཆིམས་མཛོད་ཅེས་བརྗོད་པ་ནོར་པ་ཡིན་པར་མཁས་པ་འཇམ་པའི་དབྱངས་ཀྱི་ངོ་སྤྲོད་སྐབས་བཤད་ཟིན་པ་ལྟར་ཡིན་ཞིང་།མཆིམས་མཛོད་དམ་མཆིམས་མཛོད་ཆེ་བ་ནི།མཆིམས་ནམ་མཁའ་གྲགས་ཀྱིས་མཛད་པའི་མཛོད་འགྲེལ་རྒྱས་པ་དེ་ཉིད་ཡིན་པས་དེར་འཁྲུལ་ཏེ་མཛོད་འགྲེལ་མངོན་པའི་རྒྱན་ལ་མཆིམས་མཛོད་ཅེས་བརྗོད་པའང་ནོར་བར་ངོ་སྤྲོད་དེར་བཤད་ཟིན་ཏོ།།